Diari Oficial de la Generalitat Valenciana


Sumari del DOGV 6188, del 20-01-2010 (2010/105)

Informació pública de l'expropiació de l'edifici Colomer-Zurita.
----------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/105


Data del document
:   04-01-2010

Organisme emissor
:   Ajuntament de Morella

Tipus de document
:   Informació Pública

Descriptors 

:   * Morella
    * pla d'urbanisme
    * administració local

Informació pública de l'expropiació de l'edifici Colomer-Zurita. [2010/105]  
El Ple d'este Ajuntament, en la seua sessió plenària de 19 de novembre de 2009, va acordar:  
Primer  
Estimar/desestimar les al·legacions presentades per José Vicente Belenguer Mula, en nom i representació de la Fundació de la Comunitat Valenciana Col·legi Ensenyament Colomer-Zurita en data 1 de setembre de 2009 (RE núm. 1861), conforme als arguments que consten en l'informe tecnicojurídic de data 2 de novembre de 2009.   
Segon  
Fundació de la Comunitat Valenciana Col·legi Ensenyament Colomer-Zurita. En virtut de l'article 4.6 del Pla General d'Ordenació Urbana (PGOU) de Morella sobre criteris d'interpretació del Pla General, interpretar l'article 85.2 d'este en el sentit que l'edifici conegut com a Centre Escolar de Les Escoles Pies, situat en la plaça del mateix nom, que es destinarà al cicle de Batxillerat, assenyalat en el plànol número 2.1. d'Ordenació, està previst en el Pla General com una dotació docent pública.   
Tercer  
Optar per la tramitació de l'expropiació per mitjà del procediment d'expropiació individualitzada.   
Quart  
Conforme al que establix l'article 15 LEF, es resol sobre la necessitat concreta d'ocupar els béns o adquirir els drets que siguen estrictament indispensables per al fi de l'expropiació.  
Quint  
Aprovar inicialment el projecte de delimitació, a efectes expropiatoris, de l'edifici Colomer-Zurita, situat en la plaça de les Escoles Pies segons el projecte redactat per l'arquitecte municipal.   
Sext  
Aprovar inicialment la relació de propietaris i de béns i drets afectats, que és la següent: finca propietat de la Fundació Col·legi Ensenyament Colomer-Zurita Morella, situada en el carrer Pare Ramón Querol número 9, de Morella, Té una superfície construïda de 2.026 m², que confronta a la dreta, amb el carrer del Castell; a l'esquerra, amb la plaça de les Escoles Pies; al fons, amb la resta de la finca matriu no edificada; enfront, amb el carrer de la seua situació. Referència cadastral: 8799988VN4141U0869YV (part). Dades del registre: tom 541, llibre 90, foli 211, finca 4453 de Morella, inscripció 1a. Valoració: sòl 226.912,00 euros; construcció 101.448,35 euros. Total valoració 328.360,35 euros.   
Sèptim  
Sotmetre a informació pública el present acord, amb la relació de propietaris i de béns o drets aprovada, durant 15 dies hàbils, per mitjà d'un anunci que es publicarà en el Butlletí Oficial de la Província de Castelló i Boletín Oficial del Estado i en un periòdic dels de major circulació en la província, notificant-se als propietaris afectats.   
Octau  
Seguir el procediment expropiatori i amb este efecte els Servicis Tècnics Municipals redactaran el corresponent projecte d'expropiació, amb els documents assenyalats en els preceptes legals citats, i del qual es donarà compte a la corporació als efectes legals procedents, per a l'hipotètic cas que no hi haguera un acord mutu per a l'adquisició de l'immoble a expropiar.  
Morella, 4 de gener de 2010.- L'alcalde: Joaquín Puig Ferrer.